মোহাম্মদ বরকতুল্লাহ (প্রযোজক)
মোহাম্মদ বরকতুল্লাহ (১৯৪৪ - ৩ আগস্ট ২০২০) ছিলেন একজন বাংলাদেশী টেলিভিশন ব্যক্তিত্ব, পরিচালক এবং প্রযোজক। তিনি বাংলাদেশ টেলিভিশনের মহাব্যবস্থাপক হিসেবে দায়িত্ব পালন করেন এবং বিটিভির জনপ্রিয় ধারাবাহিক নাটক যেমন কোথাও কেউ নেই, সকাল সন্ধ্যা, ঢাকায় থাকি এবং নক্ষত্রের রাত পরিচালনা ও নির্মাণের জন্য তিনি উল্লেখযোগ্য ছিলেন। তিনি চ্যানেল ওয়ান ও বাংলাভিশনের প্রধান হিসেবেও দায়িত্ব পালন করেছেন।